ΓΡΑΠΤΗ ΕΡΩΤΗΣΗ E-1703/03

υποβολή: Juan Naranjo Escobar (PPE-DE) προς την Επιτροπή

(22 Μαΐου 2003)

Θέμα: Το στρες στην Ευρώπη

Το γεγονός ότι εκατομμύρια ευρωπαίοιποφέρουν από στρες, με κόστος χιλιάδων εκατομμυρίων ευρώ, αποτελεί ανησυχητική κατάσταση, η οποία απαιτεί την ανάληψη επείγουσας δράσης για τη αντιμετώπιση ενός προβλήματος που βασανίζει πολλούς πολίτες.

Η Επιτροπή αναγνωρίζει τη σημασία αυτού του ζητήματος ως προβλήματοςγείας που σχετίζεται με την εργασία στην ανακοίνωσή της Προσαρμογή στις αλλαγές της εργασίας και της κοινωνίας: μια νέα κοινοτική στρατηγικήγείας και ασφάλειας (2002-2006), σχετικά με την οποία το Κοινοβούλιο στο ψήφισμά του της 23ης Οκτωβρίου 2002 ζητεί από την Επιτροπή να χορηγήσει τους πόρους που απαιτούνται ώστε να γίνει σαφής ηψηλή προτεραιότητα που πρέπει να αποδίδεται στηνγεία και την ασφάλεια κατά την εργασία και ζητεί την επείγουσα εκπόνηση ενός λεπτομερούς σχεδίου δράσης με δημοσιονομικές και χρονικές δεσμεύσεις σε σχέση με κάθε σημαντική πρόταση.

Μπορεί η Επιτροπή ναποδείξει ποιές συγκεκριμένες ενέργειες έχει αναλάβει για την καταπολέμηση αυτού του προβλήματος που αντιμετωπίζουν εκατομμύρια πολίτες και που ενέχει πολλούς επαγγελματικούς κινδύνους·

Προτίθεται η Επιτροπή να παρουσιάσει μέτρα τα οποία να επιτρέπουν τη βελτίωση τηςγείας στην εργασία και τη μείωση των νέων κινδύνων στο χώρο εργασίας, συμπεριλαμβανομένου του στρες·

Απάντηση της κυρίας Διαμαντοπούλου εξ ονόματος της Επιτροπής

(14 Ιουλίου 2003)

Η Επιτροπή συμφωνεί με το αξιότιμο μέλος του Κοινοβουλίου σχετικά με το ότι το άγχος αποτελεί σημαντικό πρόβλημα που επηρεάζει τους Ευρωπαίους εργαζόμενους και πολίτες. Συνεπώς, ορισμένα πολιτικά μέτρα έχουν προταθεί για την καταπολέμηση του άγχους και για την προώθηση της ευεξίας σε ευρωπαϊκό επίπεδο.

Πρώτα από όλα, η Επιτροπή εκπόνησε εγχειρίδιο για το άγχος που σχετίζεται με την εργασία(1). Αυτό το εγχειρίδιο παρέχει γενικές πληροφορίες σχετικά με τις αιτίες, τις εκδηλώσεις και τις συνέπειες του άγχους που σχετίζεται με την εργασία, τόσο για εργαζόμενους όσο και για τις οργανώσεις εργασίας. Επίσης παρέχει γενικές συμβουλές σχετικά με τον τρόπο με τον οποίο μπορούν να εντοπιστούν τα προβλήματα άγχους που σχετίζεται με την εργασία και οι αιτίες τους, και περιέχει προτάσεις για ένα πρακτικό και ευέλικτο πλαίσιο για δράση που μπορεί να προσαρμοστεί στις ανάγκες κρατικών και ιδιωτικών εταιρειών. Το επίκεντρο τίθεται καταρχήν στην πρόληψη του άγχους που σχετίζεται με την εργασία, παρά στη θεραπεία του. Ο οδηγός δεν έχει δεσμευτικό χαρακτήρα και απευθύνεται στα κράτη μέλη και στους κοινωνικούς εταίρους τους.

Εργασία χωρίς άγχος ήταν το κύριο θέμα της Ευρωπαϊκής Εβδομάδας 2002 για την Ασφάλεια και την Υγεία στην Εργασία. Ο Ευρωπαϊκός Οργανισμός για την Ασφάλεια και την Υγεία στην Εργασία, ο οποίος επιφορτίστηκε με το συντονισμό της Εβδομάδας, δημιούργησε ιστοχώρο(2), διοργάνωσε σύστημα βράβευσης της ορθής πρακτικής και φρόντισε για τη διάδοση ενημερωτικού και εκπαιδευτικούλικού. Ευρύ φάσμα δραστηριοτήτων, στο οποίο συμμετείχαν διάφορα είδη οργανώσεων, εταιρειών και ατόμων, πραγματοποιήθηκαν στα κράτη μέλη.

Το άγχος είναι ένα από τα θέματα το οποίο εξετάζεται από τους διεπαγγελματικούς κοινωνικούς εταίρους σε ευρωπαϊκό επίπεδο ως τμήμα του αυτόνομου προγράμματός τους εργασίας 2003-2005. Η Επιτροπή άρχισε επίσης διαβουλεύσεις με τους ευρωπαίους κοινωνικούς εταίρους σχετικά με το θέμα αυτό, σύμφωνα με το άρθρο 138 παράγραφος 2 της συνθήκης ΕΚ, στο τέλος του 2002. Η Επιτροπή θεωρεί το έγγραφο της διαβούλευσης ως μέσο συμβολής στις συζητήσεις των κοινωνικών εταίρων εντός του πλαισίου του προγράμματός τους εργασίας καιποστήριξης των κοινών τους πρωτοβουλιών σχετικά με το θέμα του άγχους στην εργασία. Μετά από ένα σεμινάριο που διοργανώθηκε από τους κοινωνικούς εταίρους στο τέλος του Φεβρουαρίου 2003, η Επιτροπή αναμένει κοινή απάντηση από τους κοινωνικούς εταίρους κατά τα μέσα του 2003.

(1) Ευρωπαϊκή Επιτροπή: Guidance on work-related stress. Spice of life or kiss of death? Λουξεμβούργο: Υπηρεσία Επισήμων Εκδόσεων των Ευρωπαϊκών Κοινοτήτων, 2000.

(2) http://osha.eu.int/ew2002/.